Peter Lorre

Ladislav (Lászlo) Löwnstein (**Peter Lorre**),  nació en Rózsahegy/Rosenberg, Austria-Hungría, anguaño Eslovaquia, nuna familia d'orixe xudío.
El so determín pa trabayar como actor foi refugáu po la so familia, que teníen programáu pa él un futuru como emplegáu de banca. Asina, bien mozu, coló pa Suiza, col enfotu de trabayar na escena.
Entamó la so carrera como actor bien mozo n'escenarios de Viena, Breslau (Alemaña) y Zürich (Suiza). Nesta etapa, trabayó en compañíes de vanguardia, especialmente na de Jakob Moreno en Viena. Foi'l propiu Moreno el que-y encamento emplegar Peter Lorre como nome artísticu, nunos años nos que Löwnstein entamara los sos primeros coqueteos cola morfina. 
Nos caberos años de la década de 1920 asitióse en Berlín, u trabayó col dramaturgu Bertolt Brecht.
En 1931 algama popularidad col so primer trabayu cinematográficu comercial, al interpretar al atormentáu asesín de neños na película *[[M (película) | M]]*, de Fritz Lang.
La so carrera n'Alemaña francióse, como-y pasara al propiu Fritz Lang, cola llegada al poder del partíu Nazi, en 1933. Lorre, xudíu, fuxó a París y más sero a Londres. El réxime nazi utilizó una imaxe promocional de la película M pa un cartelu afalando l'odiu antisemita.
Nel Reinu Xuníu fizo dellos trabayos a les órdenes d'Alfred Hitchcock: (The Man Who Knew Too Much / L'home que sabía demasiao, o Secret agent / Axente secretu), ente otros trabayos.
Neses primeres películes ya entamaba a encarnar el personax d'estranxeru peculiar que lu fizo conocíu na so etapa en Hollywood. El personax de detective xaponés, Mr. Moto, del que fizo una serie de seis comedies, dio-y popularidá abonda n'Estaos Xuníos, pero la calidá de les películes siempres fizo que Lorre les refugara.
En 1939 emigró a Estaos Xuníos xunto al direutor austriacu Billy Wilder, convirtiéndose n'actor de repartu de la Warner. El papel d'estranxeru ye dalgo que nun pudo dexar nin les sos intervenciones nes mítiques *[[The Maltese Falcon]]* (L'halcón maltés) (1941) y *[[Casablanca (película) | Casablanca]]* (1943). 
En 1941, algamó la nacionalidá d'Estaos Xuníos.
Tres de la Segunda Guerra Mundial, la carrera de Lorre en Hollywood entamó a cayer. Centróse entós nel so trabayu na radio y el teatru, asina como en películes más vanguardistes como la prestixosa cinta alemana *[[Der Verlorene]]* (El perdíu), de 1951, coescrita, dirixía y protagonizada por él mesmu.
La popularidá qu'algamara n'Estaos Xuníos fizo que los dibuxantes de la Warner crearen un personaxe basáu nos sos peculiares rasgos que protagonizó delles aventures xunto a Bugs Bunny.
Nos caberos años de la so carrera, Lorre trabayó en delles producciones de cine y televisión nos Estaos Xuníos, u'l so aspeutu físicu condergólu delles vegaes a personaxes patéticos o siniestros.
Morrió d'un infartu en 1964, a los 59 años, en Hollywood.

## Filmografía

* 1931 *[[Bomben Auf Monte Carlo]]* (Bombes sobre Montecarlu)
* 1931 : *[[Mann ist Mann]]*, de Bertolt Brecht
* 1931 *[[Die Koffer Des Herrn O.F.]]* (Les maletes del señor O.F.)
* 1931 *[[Fünf Von Der Jazzband]]*
* 1931 *[[M (película) | M]]*, de Fritz Lang
* 1932 *[[Der Weisse Dämon]]*
* 1932 *[[F.P.1 Antwortet Nicht]]*
* 1932 *[[Schuss Im Morgengrauent]]*
* 1933 *[[Du Haut En Bas]]*, de Georg Wilhelm Pabst
* 1933 *[[Was Frauen Traümen]]*, de Celza von Bolvary
* 1934 *The Man Who Knew Too Much* (L'home que sabía demasiao), d'Alfred Hitchcock
* 1935 *[[Crime And Punishment]]* (Crime y Castigu), de Josef von Sternberg
* 1935 *[[Mad Love]]*
* 1936 *[[Secret Agent]]*, d'Alfred Hitchcock
* 1937 *[[Crack-Up]]*
* 1937 *[[Lancer Spy]]*
* 1937 *[[Nancy Steel Is Missing]]*
* 1937 *[[Think Fast, Mr. Moto]]*
* 1938 *[[I'll Give a Million]]*
* 1938 *[[Mr. Moto Takes A Chance]]*
* 1938 *[[Mr. Moto's Gamble]]*
* 1938 *[[Mysterious Mr. Moto]]*
* 1938 *[[Thank You, Mr. Moto]]*, de Norman Foster
* 1939 *[[Mr. Moto In Danger Island]]*
* 1939 *[[Mr. Moto Takes A Vacation]]*
* 1939 *[[Mr. Moto's Last Warning]]*
* 1940 *[[I Was An Adventuress]]*
* 1940 *[[Island Of Doomed Men]]*
* 1940 *[[Strange Cargo]]*, de Frank Borzage
* 1940 *[[The Stranger On The Third Floor]]*
* 1940 *[[You'll Find Out]]*
* 1941 *[[The Face Behind The Mask]]*
* 1941 *[[The Maltese Falcon]]*, de John Huston
* 1941 *[[Mr. District Attorney]]*
* 1941 *[[They Met In Bombay]]*, de Clarence Brown
* 1942 *[[All Through The Night]]*
* 1942 *[[The Boogie Man Will Get You]]*
* 1942 *[[Casablanca (película) | Casablanca]]*, de Michael Curtiz
* 1942 *[[In This Our Life]]*
* 1942 *[[Invisible Agent]]*, d'Edwin L. Marin
* 1943 *[[Background To Danger]]*, de Raoul Walsh
* 1943 *[[The Constant Nymph]]*
* 1943 *[[The Cross Of Lorraine]]*
* 1944 *[[Arsenic And Old Lace]]* (Arsénicu por compasión), de Frank Capra
* 1944 *[[The Conspirators]]*, de Jean Negulesco
* 1944 *[[Hollywood Canteen]]*
* 1944 *[[The Mask Of Dimitrios]]*, de Jean Negulesco
* 1944 *[[Passage To Marseille]]*, de Michael Curtiz
* 1945 *[[Confidential Agent]]*
* 1945 *[[Hotel Berlin]]*
* 1946 *[[The Beast With Five Fingers]]*
* 1946 *[[Black Angel]]*, de Roy William Neill
* 1946 *[[The Chase]]*
* 1946 *[[Three Strangers]]*
* 1946 *[[The Verdict]]*, de Don Siegel
* 1947 *[[My Favorite Brunette]]*, d'Elliott Nugent
* 1948 *[[Casbah]]* de John Berry
* 1949 *[[Rope Of Sand]]* de William Dieterle
* 1950 *[[Double Confession]]*
* 1950 *[[Quicksand]]*
* 1951 *[[Der Verlorene]]*, de Peter Lorre
* 1954 *[[20,000 Leagues Under The Sea]]*, de Richard Fleischer
* 1954 *[[Beat The Devil]]*, de John Huston
* 1954 *[[Casino Royale (1954)|Casino Royale]]*, de William H. Brown
* 1956 *[[Around The World In 80 Days]]*, de Michael Anderson
* 1956 *[[Congo Crossing]]*
* 1956 *[[Meet Me In Las Vegas]]*
* 1957 *[[The Buster Keaton Story]]*
* 1957 *[[Hell Ship Mutiny]]*
* 1957 *[[The Sad Sack]]*, de George Marshall
* 1957 *[[Silk Stockings]]*, de Rouben Mamoulian
* 1957 *[[The Story Of Mankind]]*, d'Irwin Allen
* 1959 *[[The Big Circus]]*
* 1960 *[[Scent Of Mystery]]*
* 1961 *[[Voyage To The Bottom Of The Sea]]*, d'Irwin Allen
* 1962 *[[Five Weeks In A Balloon]]* d'Irwin Allen
* 1962 *[[Tales Of Terror]]*, de Roger Corman
* 1963 *[[The Raven]]*, de Roger Corman
* 1964 *[[The Patsy]]*, de Jerry Lewis

## Referencies

## Enllaces esternos

* 
* Peter Lorre (en castellanu)